Lausunto poliisin palveluverkon kehittämisestä

Poliisin hallintorakenneuudistuksen, Pora III, valtakunnallinen hanketyöryhmä on
pyytänyt kunnan lausuntoa esitetyistä muutoksista poliisin palveluverkostoon.

Yleisesti uudistuksessa noudatettavien periaatteiden osalta kunnanhallitus odottaa, että
suunniteltu toimipisteverkko turvaa asetettujen tavoitteiden mukaisen toiminnan tason 
sekä valvonnan, hälytystoiminnan että rikostorjunnan osalta. Tässä yhteydessä on 
tärkeää poliisin näkyvyyden toteutuminen myös harvaan asutuilla alueilla kansalaisten 
turvallisuuden tunteen säilyttämiseksi.

Poliisilaitosalueiden suurentuminen johtaa tilanteeseen, jossa  Pirkanmaan ja Keski-
Suomen poliisilaitosalueilla Tampereen hätäkeskus sijaitsee Porissa ja Jyväskylän
hätäkeskus Vaasassa. Hallintorakenneuudistuksessa tulee tähän kiinnittää erityistä 
huomiota mahdollisten ongelmatilanteiden estämiseksi ennakolta.

Lupa-asioiden käsittelyssä voidaan hyvin huomioida muistiossa (SM022:00/2012)
mainitut lainsäädännön muutokset ja sähköisen asioinnin kehittyminen. Tältä osin 
vapautuvaa resurssia tulisi ohjata poliisin kenttätyöhön ja siten lähtökohtaisesti 
vahvistaa kansalaisten turvallisuutta kaikissa olosuhteissa.

Poliisin toimipisteverkoston kehittämisen osalta kunnanhallitus näkee paikallisesti myönteisenä Joutsan poliisiasema -statuksen muodostumisen ja sille esitetyn henkilöstömäärän. 

                      LUHANGAN KUNNANHALLITUS

Liite; lausuntopyyntö SM022:00/2012